Guna Zeltiņa

Guna Zeltiņa (dzimusi  Madonā) ir latviešu teātra zinātniece un kritiķe.

1968. gadā beigusi Siguldas 1. vidusskolu. 1973. gadā absolvējusi Latvijas Valsts Universitātes Filoloģijas fakultāti. 1981. gadā aizstāvējusi disertāciju, 1992. gadā nostrificēta kā mākslas zinātņu doktore. Kopš 2021. gada — valsts emeritētā zinātniece (Dr. art. emeritus).

1973. gadā kļuvusi par Zinātņu Akadēmijas Valodu un literatūras institūta zinātnisko līdzstrādnieci, tad vecāko zinātnisko līdzstrādnieci un vadošo pētnieci. No 1992. līdz 2014. gadam bijusi Latvijas Universitātes Literatūras, folkloras un mākslas institūta Teātra, mūzikas un kino daļas vadītāja, pēc tam pensionējusies un darbojas kā neatkarīga pētniece un teātra kritiķe.

1978. gadā kļuvusi par Teātra darbinieku savienības biedru. [1] 1993. gadā kopā ar Pēteri Pētersonu bijusi viena no Starptautiskā teātra institūta Latvijas centra dibinātājām, kur darbojusies gan kā projektu vadītāja un prezidente, gan kā referente un starptautisku publikāciju un konferenču organizatore (skat. Theatre in Latvia. Composed and edited by Guna Zeltina. Riga: Institute of Literature, Folklore & Art, 2012). Sarakstījusi vairākas grāmatas par teātri, tai skaitā "Vienā karuselī ar Ģirtu Jakovļevu", "Teātris Siguldā", "Nacionālā rakstura un stilistikas iezīmes latviešu teātrī", "Latviešu teātris no pirmsākumiem līdz mūsdienām" {sast. un viena no autoriem), "Ernests Feldmanis" un "Marija Leiko"(kopā ar Anitu Uzulnieci.

Vadījusi 9 Latvijas Zinātnes Padomes un Valsts Kultūrkapitāla fonda finansētus projektus (“Latvijas teātris Baltijas kultūrtelpā”, “Latvijas teātris. 20. gadsimta 90. gadi un gadsimtu mija”, „Latviešu teātris no pirmsākumiem līdz mūsdienām”, „Latviešu teātris, mūzika un kino: vēsture un aktualitātes” u. c.), kā arī Eiropas Reģionālās Attīstības fonda projektu „Latvijas teātris un teātra zinātne Eiropā: starptautiska sadarbības projekta sagatave un iesniegšana” (2010—2012). Stažējusies Šekspīra pētniecības centrā Šekspīra Dzimtās vietas kompleksā Stretfordā pie Eivonas un  Glouba teātrī Londonā (AK, 2003) un Dienvidillinoisas universitātē (ASV, 1989).

Publicējusi gan zinātniskas monogrāfijas, kā pētījumu "Šekspīrs. Ar Baltijas akcentu" (Rīga: LU Literatūras, folkloras un mākslas institūta apgāds, 2015), gan rakstus kolektīvos krājumos un pētījumos Latvijā un ārzemēs, kā "Shakespeare's Reception and Interpretation in the Baltics" (kopā ar Ramuni Marcinkevičiuti un Maris Petersu, Cambridge Scholars Publishing: Newcastle upon Tyne, 2023), "Text in the Comtemporary Theatre. The Baltics within the World Experience" (kopā ar Sanitu Reinsoni,, Cambridge Scholars Publishing: Newcastle upon Tyne, 2013) u.c. Publicējusi pāri par 400 zinātnisku un populārzinātnisku rakstu latviešu, angļu, vācu, franču, krievu, poļu u.c. valodās Latvijā un ārzemēs, stažējusies ASV, Apvienotajā karalistē, utt. Organizējusi un piedalījusies starptautiskos teātra forumos, konferencēs un forumos, kā Pasaules Šekspīra kongresos un festivālos, Starptautiskā teātra institūta un Starptautiskās teātra kritiķu asociācijas kongresos Ķīnā, Spānijā, Nīderlandē un citur.

No 2022. gada darbojas kā literārā konsultante un projektu vadītāja biedrības "Ziemerpils" Muižas teātrī Ziemeru muižā, Alūksnes novadā.

 Atsauces 

Kategorija:1950. gadā dzimušie
Kategorija:Madonā dzimušie
Kategorija:Latviešu teātra zinātnieki